Tällaisissa paikoissa ei ole totuttu käymään isoa autokauppaa – Laakkonen tekee sen, "miksi aukioloajat ovat olleet virastotasoa?" | Talouselämä
Tällaisissa paikoissa ei ole totuttu käymään isoa autokauppaa – Laakkonen tekee sen, "miksi aukioloajat ovat olleet virastotasoa?"
AutoKauppaMarkkinointi
Avaus. Laakkonen tuo autokauppansa suuriin ostoskeskuksiin, jolloin aukioloajatkin pitenevät. PEKKA KARHUNEN
Laakkonen avaa uudenlaiset BMW-myymälät kauppakeskuksiin, toisen Jumboon Vantaalla ja toisen Rediin Helsingissä. Onko syrjässä kököttävien autopalatsien aika kohta ohi?
Laakkonen vahvistaa BMW-liiketoimintaansa pääkaupunkiseudulla avaamalla ensimmäisenä jälleenmyyjänä autoliikkeen suuriin pääkaupunkiseudun kauppakeskuksiin syksyllä 2018. Uudet myymäläkonseptit tuovat autoliikkeen palvelut sinne, missä asiakkaatkin ovat.
Kauppakeskus Jumboon Vantaalla avataan syksyn aikana täysimittainen autoliike. Sieltä asiakkaat saavat kaikki autokaupan palvelut.
Kauppakeskusten autoliikkeet palvelevat pidempään kuin normiliikkeet, koska ne noudattavat kauppakeskusten yleisiä aukioloaikoja. Näin ollen asiakkaat saavat syksystä alkaen palvelua pääkaupunkiseudulla viikon jokaisena päivänä aamusta myöhäiseen iltaan.
Uusien myymäläkonseptien lisäksi Laakkonen kehittää täyden palvelun autotalojaan Espoossa ja Helsingissä. Liikkeet saneerataan täyttämään vaativimpienkin asiakkaiden tarpeet.
Huolto tulee toimimaan kahdessa vuorossa ja liikkeissä ovat käytössä palveluautomaatit. Ne mahdollistavat auton huoltoon tuonnin ja noudon 24/7.
”Autoasioiden hoitamisen tulisi olla mahdollisimman helppoa ja joustavaa. Miksi sitten autoliikkeiden aukioloajat ovat normaalia virastotasoa? Miksi emme ole palveluillamme läsnä siellä, missä asiakkaammekin ovat?”, toteaa Laakkonen autokonsernin toimitusjohtaja Tero Panhelainen tiedotteessa.